กฎกระทรวงกฎกระทรวงกำหนดหลักเกณฑ์วิธีการ และเงื่อนไขในการตั้งโรงฆ่าสัตว์โรงพักสัตว์และการฆ่าสัตว์พ.ศ. ๒๕๕๕[๑] อาศัยอำนาจตามความในมาตรา ๑๐ มาตรา ๑๑ และมาตรา ๓๕แห่งพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวงฉบับที่ ๕ (พ.ศ. ๒๕๓๙)ออกตามความในพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๓๕ข้อ ๒ ในกฎกระทรวงนี้ใบอนุญาต หมายความว่าใบอนุญาตตั้งโรงฆ่าสัตว์ โรงพักสัตว์ และการฆ่าสัตว์ศาสนสถาน หมายความว่าวัดตามกฎหมายว่าด้วยคณะสงฆ์ มัสยิดตามกฎหมายว่าด้วยการบริหารองค์กรศาสนาอิสลามวัดบาทหลวงตามกฎหมายว่าด้วยลักษณะฐานะของวัดบาทหลวงโรมันคาทอลิกในกรุงสยามตามกฎหมายหรือสถานที่ประกอบศาสนกิจในนิกายหรือศาสนาอื่นสถานศึกษา หมายความว่าสถานศึกษาที่จัดการศึกษาในระบบที่เป็นการศึกษาขั้นพื้นฐานหรือการศึกษาระดับอุดมศึกษาตามกฎหมายว่าด้วยการศึกษาแห่งชาติสถานพยาบาล หมายความว่าสถานพยาบาลประเภทที่รับผู้ป่วยไว้ค้างคืนตามกฎหมายว่าด้วยสถานพยาบาลหอพัก หมายความว่าสถานที่ที่จัดขึ้นเพื่อรับผู้พักตามกฎหมายว่าด้วยหอพักห้องผลิต หมายความรวมถึงพื้นที่ปฏิบัติการพื้นที่ใช้สอย และพื้นที่ปฏิบัติงานภายในอาคารโรงฆ่าสัตว์หมวด ๑การขอรับใบอนุญาตและการออกใบอนุญาต ข้อ ๓ ผู้ใดมีความประสงค์จะตั้งโรงฆ่าสัตว์โรงพักสัตว์ และการฆ่าสัตว์ให้ยื่นคำขอรับใบอนุญาตต่ออธิบดีหรือผู้ซึ่งอธิบดีมอบหมาย ตามแบบที่รัฐมนตรีกำหนดโดยประกาศในราชกิจจานุเบกษาพร้อมด้วยเอกสารและหลักฐานตามที่ระบุไว้ในแบบคำขอรับใบอนุญาตข้อ ๔ การยื่นคำขอรับใบอนุญาตให้ยื่น ณท้องที่ที่ตั้งโรงฆ่าสัตว์ โรงพักสัตว์ และการฆ่าสัตว์ ดังต่อไปนี้(๑) ในเขตกรุงเทพมหานครให้ยื่นคำขอรับใบอนุญาต ณกรมปศุสัตว์(๒) ในเขตจังหวัดอื่นให้ยื่นคำขอรับใบอนุญาต ณสำนักงานปศุสัตว์จังหวัดแห่งท้องที่ที่โรงฆ่าสัตว์และโรงพักสัตว์นั้นตั้งอยู่ข้อ ๕ เมื่ออธิบดีหรือผู้ซึ่งอธิบดีมอบหมายได้รับคำขอรับใบอนุญาตตามข้อ๓ แล้วหากปรากฏว่า(๑) เอกสารและหลักฐานถูกต้องและครบถ้วนตามข้อ ๓ และโรงฆ่าสัตว์และโรงพักสัตว์เป็นไปตามหลักเกณฑ์ที่กำหนดไว้ในหมวด ๒ แล้วให้ออกใบอนุญาตแก่ผู้ขอรับใบอนุญาตตามแบบที่รัฐมนตรีกำหนดโดยประกาศในราชกิจจานุเบกษาทั้งนี้ภายในสามสิบวันนับแต่วันที่ได้รับคำขอรับใบอนุญาต(๒) ในกรณีที่เอกสารและหลักฐานไม่ถูกต้องหรือไม่ครบถ้วนตามข้อ๓ หรือโรงฆ่าสัตว์และโรงพักสัตว์ไม่เป็นไปตามหลักเกณฑ์ที่กำหนดในหมวด ๒ให้มีหนังสือแจ้งคำสั่งไม่อนุญาตพร้อมด้วยเหตุผลให้แก่ผู้ขอรับใบอนุญาตทราบ ทั้งนี้ภายในสามสิบวันนับแต่วันที่ได้รับคำขอรับใบอนุญาตหมวด ๒หลักเกณฑ์วิธีการ และเงื่อนไขในการตั้งโรงฆ่าสัตว์และโรงพักสัตว์ ข้อ ๖ สถานที่ตั้งโรงฆ่าสัตว์และโรงพักสัตว์ต้องอยู่ในทำเลที่เหมาะสมมีการคมนาคมที่สะดวกมีระบบสาธารณูปโภคที่เพียงพอและมีบริเวณเพียงพอที่จะประกอบกิจการโรงฆ่าสัตว์ โรงพักสัตว์ และการฆ่าสัตว์โดยไม่ก่อให้เกิดอันตราย เหตุรำคาญ หรือความเสียหายต่อบุคคลหรือทรัพย์สินของผู้อื่นและห้ามตั้งอยู่ภายในบริเวณดังต่อไปนี้(๑)บริเวณที่ห้ามตั้งโรงงานหรือห้ามตั้งโรงฆ่าสัตว์ตามกฎหมายว่าด้วยการผังเมือง(๒) บริเวณศาสนสถาน สถานพยาบาล หอพัก สถานที่ราชการแหล่งชุมชน หรือสถานศึกษา รวมทั้งภายในระยะหนึ่งร้อยเมตรจากเขตสถานที่ดังกล่าวเว้นแต่กรณีที่เป็นโรงฆ่าสัตว์หรือโรงพักสัตว์ของสถานศึกษาให้ตั้งภายในสถานศึกษาหรือภายในระยะหนึ่งร้อยเมตรจากเขตสถานศึกษานั้นได้(๓) บริเวณที่น้ำท่วมถึง(๔)บริเวณที่มีความเสี่ยงจากการปนเปื้อนของวัตถุมีพิษจากเกษตรกรรมหรืออุตสาหกรรมข้อ ๗ บริเวณภายนอกอาคารโรงฆ่าสัตว์ต้องมีลักษณะดังต่อไปนี้(๑)มีรั้วกั้นเพื่อป้องกันบุคคลภายนอกและสัตว์อื่นมิให้เข้าไปภายในโรงฆ่าสัตว์ได้(๒)มีบริเวณรอบอาคารโรงฆ่าสัตว์ที่มีการดูแลปรับปรุงให้อยู่ในสภาพดีไม่ก่อให้เกิดฝุ่นละอองและมีระบบระบายน้ำที่ดี(๓) มีโรงพักสัตว์(๔) มีการแยกทางเข้าออกของสัตว์มีชีวิตและเนื้อสัตว์หรือซากสัตว์ออกจากกัน(๕) มีการป้องกันแมลง นกและสัตว์ที่เป็นพาหะนำโรคมิให้เข้าไปในอาคารโรงฆ่าสัตว์(๖)จัดให้มีที่รวบรวมมูลฝอยและสิ่งปฏิกูลที่ไม่ก่อให้เกิดกลิ่นรบกวนข้อ ๘ โครงสร้างภายในอาคารโรงฆ่าสัตว์ต้องมีลักษณะดังต่อไปนี้(๑) พื้นทำด้วยวัสดุที่มีผิวเรียบ กันน้ำได้มีความแข็งแรงทนทานต่อการกระทบกระแทกและการสึกกร่อน และทนทานต่อสารเคมีมีความลาดเอียง ระบายน้ำได้สะดวกและไม่เกิดการท่วมขัง รอยต่อระหว่างพื้นกับผนังต้องเชื่อมกันสนิทและสามารถทำความสะอาดได้ง่าย(๒) ผนังด้านในทำด้วยวัสดุที่มีผิวเรียบ กันน้ำได้มีความแข็งแรงทนทาน ไม่ผุกร่อนหรือเป็นสนิมและทนทานต่อสารเคมีรอยต่อระหว่างผนังกับเพดานเชื่อมกันสนิท และสามารถทำความสะอาดได้ง่าย(๓) ประตูและวงกบประตูทำด้วยวัสดุที่มีผิวเรียบกันน้ำได้ ไม่เป็นสนิม สามารถทำความสะอาดได้ง่ายและประตูที่เปิดสู่ภายนอกอาคารปิดได้สนิท(๔)ห้องผลิตส่วนที่สะอาดมีเพดานที่สูงจากพื้นไม่น้อยกว่าสามเมตรทำด้วยวัสดุที่มีผิวเรียบไม่ดูดซับน้ำหรือความชื้น ไม่ผุกร่อนหรือเป็นสนิมรอยต่อต่าง ๆ ต้องเชื่อมกันสนิท และสามารถทำความสะอาดได้ง่ายข้อ ๙ บริเวณภายในอาคารโรงฆ่าสัตว์ต้องมีลักษณะดังต่อไปนี้(๑) โรงฆ่าสัตว์มีพื้นที่เพียงพอสำหรับการปฏิบัติงานมีการแบ่งบริเวณภายในโรงฆ่าสัตว์และส่วนประกอบต่าง ๆ ตามชนิดของสัตว์ ทั้งนี้ตามระเบียบที่อธิบดีกำหนดโดยประกาศในราชกิจจานุเบกษา(๒) ห้องผลิตมีการแบ่งพื้นที่ออกเป็นสองส่วน คือส่วนที่สะอาดและส่วนที่ไม่สะอาดและพื้นที่ทั้งสองส่วนสามารถทำความสะอาดได้ง่าย(๓)จัดให้มีที่รวบรวมมูลฝอยและสิ่งปฏิกูลที่ไม่ก่อให้เกิดกลิ่นรบกวน(๔) ระบบระบายน้ำ(ก) มีระบบระบายน้ำทิ้งที่มีประสิทธิภาพสามารถป้องกันน้ำทิ้งจากส่วนที่ไม่สะอาดไม่ให้ไหลไปสู่ส่วนที่สะอาดได้และปลายท่อด้านนอกอาคารต้องออกแบบให้สามารถป้องกันไม่ให้สัตว์อื่นเข้าไปในอาคารโรงฆ่าสัตว์และไม่ก่อให้เกิดกลิ่นรบกวน(ข) มีการแยกการระบายน้ำจากห้องผลิตหรือห้องสุขาและน้ำฝน ออกจากกัน(๕) ระบบระบายอากาศต้องสามารถกำจัดกลิ่น ควันไอน้ำร้อน และความชื้นได้อย่างมีประสิทธิภาพ(๖)ระบบแสงสว่างที่ใช้ในโรงฆ่าสัตว์อาจใช้แสงสว่างจากธรรมชาติหรือแสงสว่างจากไฟฟ้าที่มีความเข้มของแสงไม่น้อยกว่าสองร้อยยี่สิบลักซ์โดยไม่ทำให้การมองเห็นสีของเนื้อสัตว์เปลี่ยนแปลงไป(๗) น้ำที่ใช้ในโรงฆ่าสัตว์ต้องสะอาดมีคุณภาพตามมาตรฐานน้ำบริโภคตามประกาศกระทรวงสาธารณสุขและมีปริมาณเพียงพอต่อการใช้งานตลอดจนมีแรงดันที่เหมาะสมในการฉีดล้างทำความสะอาดในกรณีที่โรงฆ่าสัตว์จำเป็นต้องใช้น้ำแข็ง น้ำแข็งที่ใช้ต้องสะอาดมีคุณภาพตามมาตรฐานน้ำแข็ง ตามประกาศกระทรวงสาธารณสุข(๘) อ่างล้างมือ(ก)จัดให้มีอ่างล้างมือติดตั้งไว้ทุกห้องผลิตและห้องสุขา(ข)อ่างล้างมือต้องทำจากวัสดุที่แข็งแรงทนทานและไม่เป็นสนิมมีขนาดลึกพอเหมาะที่จะป้องกันการกระเซ็นของน้ำขณะล้างมือและเป็นชนิดที่ไม่ใช้มือหรือส่วนของแขนเปิดปิด และท่อน้ำทิ้งจากอ่างล้างมือต้องต่อลงสู่ท่อระบายน้ำทิ้งโดยตรง(ค)บริเวณอ่างล้างมือจัดให้มีผลิตภัณฑ์ล้างมือที่เป็นสบู่เหลวตามกฎหมายว่าด้วยเครื่องสำอางข้อ ๑๐ เครื่องมือเครื่องจักร และอุปกรณ์ที่ใช้ในโรงฆ่าสัตว์ต้องมีลักษณะ ดังต่อไปนี้(๑) เครื่องมือ เครื่องจักร และอุปกรณ์ทุกชนิดทำด้วยวัสดุที่ไม่มีส่วนผสมซึ่งอาจเป็นอันตรายต่อผู้บริโภคผิวเรียบ ไม่เป็นสนิม ไม่มีรอยแยกหรือรอยแตก รอยต่อต้องเชื่อมกันสนิทสามารถล้างทำความสะอาดและฆ่าเชื้อโรคได้(๒) เครื่องมือ เครื่องจักรและอุปกรณ์บางชนิดที่ใช้สารหล่อลื่น มีการป้องกันมิให้สารหล่อลื่นต่าง ๆปนเปื้อนกับเนื้อสัตว์และซากสัตว์ และสารหล่อลื่นต้องเป็นชนิดที่บริโภคได้(๓) เครื่องมือ เครื่องจักรและอุปกรณ์ที่สัมผัสกับเนื้อสัตว์และซากสัตว์ห้ามทาหรือเคลือบผิวหน้าวัสดุด้วยสารเคมีที่อาจเป็นอันตรายต่อผู้บริโภค(๔) เครื่องมือและเครื่องจักรที่ติดตั้งประจำที่ต้องติดตั้งให้ห่างจากผนังหรือเพดานอย่างน้อยสามสิบเซนติเมตรเพื่อสะดวกต่อการตรวจสอบและทำความสะอาดข้อ ๑๑ โรงพักสัตว์ต้องมีลักษณะ ดังต่อไปนี้(๑) อยู่ห่างจากส่วนที่สะอาดของอาคารโรงฆ่าสัตว์เพื่อป้องกันกลิ่นหรือฝุ่นละอองจากโรงพักสัตว์ที่สามารถปนเปื้อนไปยังเนื้อสัตว์ได้(๒)มีพื้นที่เพียงพอเหมาะสมกับจำนวนสัตว์ที่จะทำการฆ่าในแต่ละวัน ทั้งนี้ เพื่อการผ่อนคลายของสัตว์และสะดวกต่อการตรวจโรคสัตว์ก่อนทำการฆ่าสัตว์ของพนักงานตรวจโรคสัตว์(๓)มีโครงสร้างของโรงพักสัตว์ที่ทำจากวัสดุที่แข็งแรงทนทาน มีหลังคาป้องกันแสงแดดและฝน(๔) มีประตู รั้วกั้นหรือแผงกั้นที่ทำจากวัสดุที่แข็งแรงทนทานสามารถป้องกันสัตว์มิให้ออกจากโรงพักสัตว์ได้(๕)มีบริเวณที่รับสัตว์ที่มีพื้นผิวที่ไม่ลื่นหรือลาดชันจนเกินไปและสะดวกต่อการเคลื่อนย้ายสัตว์ลงจากรถบรรทุกสัตว์ โดยไม่เสี่ยงต่อการเกิดอันตรายหรือได้รับบาดเจ็บ(๖)มีทางเดินไปยังโรงฆ่าสัตว์ที่มีระบบป้องกันการเดินย้อนกลับของสัตว์มายังโรงพักสัตว์(๗)มีการแยกที่พักสัตว์ป่วยหรือสงสัยว่าป่วยออกเป็นสัดส่วน(๘)มีน้ำสะอาดและอุปกรณ์สำหรับให้น้ำแก่สัตว์อย่างเพียงพอ ยกเว้นสัตว์ปีก(๙) มีน้ำใช้ที่สะอาด และมีปริมาณเพียงพอต่อการใช้งานตลอดจนมีแรงดันที่เหมาะสมในการฉีดล้างทำความสะอาด(๑๐) มีระบบระบายน้ำที่มีประสิทธิภาพและการระบายน้ำจากที่พักสัตว์ป่วยหรือสงสัยว่าป่วยต้องไม่ไหลผ่านไปยังโรงพักสัตว์หรือทางเดินของสัตว์(๑๑) มีระบบระบายอากาศที่มีประสิทธิภาพ(๑๒)มีแสงสว่างอย่างเพียงพอในการตรวจโรคสัตว์ก่อนทำการฆ่าสัตว์(๑๓)มีที่จัดเก็บมูลสัตว์และสามารถป้องกันกลิ่นรบกวนได้ข้อ ๑๒ โรงฆ่าสัตว์และโรงพักสัตว์ต้องมีระบบบำบัดน้ำเสียที่มีประสิทธิภาพโดยน้ำที่ผ่านการบำบัดแล้วจะต้องอยู่ในเกณฑ์มาตรฐานตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติหมวด ๓หลักเกณฑ์วิธีการ และเงื่อนไขในการฆ่าสัตว์ ข้อ ๑๓ การขนส่งและเคลื่อนย้ายสัตว์เข้าโรงฆ่าสัตว์ให้เป็นไปตามระเบียบที่อธิบดีกำหนดโดยประกาศในราชกิจจานุเบกษาและผู้รับใบอนุญาตต้องปฏิบัติตามกฎหมายว่าด้วยโรคระบาดสัตว์และกฎหมายอื่นที่เกี่ยวข้องโดยให้คำนึงถึงสวัสดิภาพสัตว์ด้วยข้อ ๑๔ การฆ่าสัตว์ในโรงฆ่าสัตว์ผู้รับใบอนุญาตต้องปฏิบัติตามหลักเกณฑ์ ดังต่อไปนี้(๑) จัดให้มีการพักสัตว์ภายในระยะเวลาที่เหมาะสม(๒) งดให้อาหารสัตว์ก่อนทำการฆ่าสัตว์(๓) มีขั้นตอนทำให้สัตว์สลบโดยปราศจากความทุกข์ทรมานหรือความเจ็บปวดทางกายก่อนทำการฆ่าสัตว์และเลือกใช้วิธีการฆ่าสัตว์ที่เหมาะสมกับชนิดของสัตว์ยกเว้นการฆ่าสัตว์ตามพิธีกรรมหรือข้อบัญญัติทางศาสนา(๔)มีการบันทึกข้อมูลการตรวจโรคสัตว์ก่อนทำการฆ่าสัตว์และการตรวจเนื้อสัตว์และซากสัตว์หลังทำการฆ่าสัตว์(๕)มีมาตรการป้องกันไม่ให้เนื้อสัตว์และซากสัตว์ปนเปื้อนกับสิ่งสกปรกข้อ ๑๕ ผู้รับใบอนุญาตต้องปฏิบัติตามหลักเกณฑ์และวิธีการป้องกันการระบาดของโรคติดต่อดังต่อไปนี้(๑) จัดให้มีการตรวจโรคสัตว์โดยพนักงานตรวจโรคสัตว์ภายในเวลายี่สิบสี่ชั่วโมงก่อนทำการฆ่าสัตว์ในกรณีที่จำเป็นต้องกักสัตว์ไว้เกินยี่สิบสี่ชั่วโมงให้ตรวจโรคสัตว์ซ้ำอีกครั้งหนึ่งก่อนทำการฆ่าสัตว์(๒)ห้ามนำสัตว์อื่นหรือเนื้อสัตว์อื่นเข้าไปในบริเวณโรงฆ่าสัตว์ โดยไม่ได้รับอนุญาตจากพนักงานเจ้าหน้าที่(๓)ในกรณีที่มีโรคระบาดสัตว์หรือสงสัยว่ามีโรคระบาดสัตว์เกิดขึ้นในบริเวณโรงฆ่าสัตว์หรือโรงพักสัตว์ให้ผู้รับใบอนุญาตดำเนินการตามกฎหมายว่าด้วยโรคระบาดสัตว์ข้อ ๑๖ ผู้รับใบอนุญาตต้องปฏิบัติตามหลักเกณฑ์และวิธีการในการควบคุมสุขลักษณะดังต่อไปนี้(๑) สุขลักษณะส่วนบุคคล(ก)จัดให้มีการตรวจสุขภาพผู้ปฏิบัติงานที่เกี่ยวข้องอย่างน้อยปีละหนึ่งครั้ง(ข)ห้ามบุคคลซึ่งป่วยหรือสงสัยว่าป่วยด้วยโรคติดต่อตามกฎหมายว่าด้วยโรคติดต่อปฏิบัติงาน(ค) ผู้ปฏิบัติงานในอาคารโรงฆ่าสัตว์ต้องสวมเครื่องแต่งกายที่สะอาดเหมาะสม และมีการรักษาความสะอาดส่วนบุคคล(ง)ผู้ปฏิบัติงานที่มีบาดแผลต้องปิดแผลด้วยวัสดุที่กันน้ำได้ก่อนปฏิบัติงานในอาคารโรงฆ่าสัตว์(จ)ผู้ปฏิบัติงานในอาคารโรงฆ่าสัตว์ต้องล้างมือก่อนปฏิบัติงานหลังจากการสัมผัสกับสิ่งปนเปื้อน และหลังจากใช้ห้องสุขา(ฉ)ผู้ปฏิบัติงานในอาคารโรงฆ่าสัตว์ต้องละเว้นจากพฤติกรรมที่อาจทำให้เกิดการปนเปื้อนในเนื้อสัตว์เช่น การสูบบุหรี่ การถ่มน้ำลาย การขบเคี้ยวหรือรับประทานอาหารการไอหรือจามโดยไม่มีผ้าปิดปาก หรือการสวมใส่เครื่องประดับหรือนาฬิกา(๒) สุขลักษณะในการปฏิบัติงาน(ก) ทำความสะอาดโรงฆ่าสัตว์เป็นประจำทุกวันทั้งก่อนและหลังทำการฆ่าสัตว์(ข) ทำความสะอาดและฆ่าเชื้อโรคเครื่องมือ อุปกรณ์ โต๊ะเลื่อย ภาชนะบรรจุ และเครื่องใช้ต่าง ๆ ภายในโรงฆ่าสัตว์ ทั้งก่อนการฆ่าสัตว์ระหว่างการฆ่าสัตว์ และหลังการฆ่าสัตว์ ในกรณีที่พบว่าสิ่งของดังกล่าวได้ใช้กับสัตว์ป่วยหรือซากสัตว์ที่เป็นโรคจะต้องทำการฆ่าเชื้อโรคและทำความสะอาดทันที(ค)ทำความสะอาดพาหนะที่ใช้บรรทุกเนื้อสัตว์หรือซากสัตว์ก่อนและหลังการบรรทุกเนื้อสัตว์หรือซากสัตว์(ง) มีมาตรการในการป้องกันและกำจัดแมลง นกและสัตว์ที่เป็นพาหะนำโรคทั้งภายในและบริเวณโดยรอบอาคารโรงฆ่าสัตว์และโรงพักสัตว์อย่างสม่ำเสมอ(จ) สารเคมีที่ใช้ในการทำความสะอาดหรือการฆ่าเชื้อโรคและสารกำจัดแมลงต้องเป็นชนิดที่กฎหมายอนุญาตให้ใช้ในโรงฆ่าสัตว์และต้องระมัดระวังไม่ให้ปนเปื้อนกับเนื้อสัตว์(ฉ) มีที่เก็บสารเคมีที่อยู่ห่างจากห้องผลิตและบริเวณที่เก็บเนื้อสัตว์โดยมีการแยกชนิดหรือประเภทของสารเคมี และให้ปิดฉลากให้ชัดเจน(ช)มีการจัดการขยะมูลฝอยและสิ่งปฏิกูลที่เหมาะสมและถูกสุขลักษณะ(ซ) มีห้องเปลี่ยนเสื้อผ้า ห้องอาบน้ำและห้องสุขาอย่างเพียงพอ(ฌ) มีการจัดการกับซากสัตว์ที่ไม่เหมาะต่อการบริโภคอย่างเหมาะสมข้อ ๑๗ ผู้รับใบอนุญาตต้องจัดให้มีคู่มือการปฏิบัติงานในทุกขั้นตอนการปฏิบัติงานโดยคู่มือการปฏิบัติงานดังกล่าวต้องผ่านความเห็นชอบของอธิบดีหรือผู้ซึ่งอธิบดีมอบหมายเพื่อนำมาใช้ในการปฏิบัติงานข้อ ๑๘ ผู้รับใบอนุญาตต้องจัดให้มีระบบการเรียกคืนสินค้าและการสืบย้อนกลับแหล่งที่มาของสัตว์และมีการจัดเก็บเอกสารไว้เป็นหลักฐานเพื่อใช้ในการตรวจสอบข้อ ๑๙ ผู้รับใบอนุญาตต้องให้ความร่วมมือและอำนวยความสะดวกแก่พนักงานเจ้าหน้าที่ในการตรวจโรงฆ่าสัตว์โรงพักสัตว์ และการฆ่าสัตว์ และต้องปรับปรุงแก้ไขโรงฆ่าสัตว์โรงพักสัตว์และการฆ่าสัตว์ตามที่พนักงานเจ้าหน้าที่แจ้งเป็นหนังสือภายในระยะเวลาที่พนักงานเจ้าหน้าที่กำหนดเพื่อให้เป็นไปตามกฎกระทรวงนี้หมวด ๔วันเวลาเปิดและปิดโรงฆ่าสัตว์ โรงพักสัตว์ และการฆ่าสัตว์ ข้อ ๒๐ ผู้รับใบอนุญาตต้องหยุดทำการฆ่าสัตว์ในวันพระยกเว้นสัตว์ปีกและวันสำคัญ ตามที่รัฐมนตรีประกาศกำหนดบทเฉพาะกาล ข้อ ๒๑ โรงฆ่าสัตว์โรงพักสัตว์และการฆ่าสัตว์ใดที่ได้รับใบอนุญาตอยู่ก่อนวันที่กฎกระทรวงนี้ใช้บังคับให้ดำเนินการปรับปรุงแก้ไขให้เป็นไปตามกฎกระทรวงนี้ภายในระยะเวลาหนึ่งปี นับแต่วันที่กฎกระทรวงนี้ใช้บังคับยกเว้นการปฏิบัติตามข้อ ๑๗ และข้อ ๑๘ให้ดำเนินการให้แล้วเสร็จภายในสองปีนับแต่วันที่กฎกระทรวงนี้ใช้บังคับข้อ ๒๒ โรงฆ่าสัตว์โรงพักสัตว์ และการฆ่าสัตว์จำพวกไก่ เป็ดและห่านที่ได้ดำเนินการอยู่ก่อนวันที่พระราชกฤษฎีกาให้ใช้พระราชบัญญัติควบคุมการฆ่าสัตว์และจำหน่ายเนื้อสัตว์พ.ศ. ๒๕๓๕ บังคับกับไก่ เป็ด และห่านในทุกท้องที่ทั่วราชอาณาจักร พ.ศ. ๒๕๔๙ใช้บังคับ ให้ได้รับยกเว้นหลักเกณฑ์ตามข้อ ๖ (๑) และ (๒)ข้อ ๒๓ การพิจารณาคำขอรับใบอนุญาตใดที่ได้ยื่นไว้และยังอยู่ระหว่างการพิจารณาของอธิบดีหรือผู้ซึ่งอธิบดีมอบหมายก่อนวันที่กฎกระทรวงนี้ใช้บังคับให้เป็นไปตามหลักเกณฑ์ที่กำหนดไว้ในกฎกระทรวง ฉบับที่ ๕ (พ.ศ. ๒๕๓๙)ออกตามความในพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๓๕โดยผู้รับใบอนุญาตต้องดำเนินการปรับปรุงแก้ไขโรงฆ่าสัตว์ โรงพักสัตว์และการฆ่าสัตว์ให้เป็นไปตามกฎกระทรวงนี้ภายในระยะเวลาหนึ่งปีนับแต่วันที่ได้รับใบอนุญาตและให้ได้รับยกเว้นหลักเกณฑ์ตามข้อ ๖ (๒)ให้ไว้ณ วันที่ ๑๕ มิถุนายน พ.ศ. ๒๕๕๕ธีระ วงศ์สมุทรรัฐมนตรีว่าการกระทรวงเกษตรและสหกรณ์หมายเหตุ:- เหตุผลในการประกาศใช้กฎกระทรวงฉบับนี้ คือโดยที่ได้มีการโอนอำนาจในการดำเนินกิจการเกี่ยวกับโรงฆ่าสัตว์ โรงพักสัตว์และการฆ่าสัตว์ไปเป็นของกระทรวงเกษตรและสหกรณ์ตามพระราชกฤษฎีกาแก้ไขบทบัญญัติให้สอดคล้องกับการโอนอำนาจหน้าที่ของส่วนราชการให้เป็นไปตามพระราชบัญญัติปรับปรุงกระทรวงทบวง กรม พ.ศ. ๒๕๔๕ พ.ศ. ๒๕๔๕ประกอบกับกระทรวงเกษตรและสหกรณ์มีนโยบายในการควบคุมโรงฆ่าสัตว์ โรงพักสัตว์และการฆ่าสัตว์ โดยมุ่งเน้นต่อความปลอดภัยด้านอาหารมากยิ่งขึ้นสมควรปรับปรุงหลักเกณฑ์ วิธีการ และเงื่อนไขในการขอรับใบอนุญาตและการออกใบอนุญาตตั้งโรงฆ่าสัตว์ โรงพักสัตว์ และการฆ่าสัตว์และการกำกับดูแลโรงฆ่าสัตว์ โรงพักสัตว์ และการฆ่าสัตว์รวมทั้งแยกสาระสำคัญในเรื่องของการขอรับใบอนุญาตตั้งโรงฆ่าสัตว์ โรงพักสัตว์และการฆ่าสัตว์กับการดูแลรักษาความสะอาดเรียบร้อยให้ถูกต้องตามสุขลักษณะและสุขอนามัยและป้องกันการระบาดของโรคติดต่อในโรงฆ่าสัตว์ โรงพักสัตว์ และการฆ่าสัตว์ออกจากกันเพื่อความชัดเจนในการตรวจสอบ จึงจำเป็นต้องออกกฎกระทรวงนี้ปริยานุช/ผู้จัดทำ๕ กรกฎาคม ๒๕๕๕ณัฐพร/ผู้ตรวจ๕ กรกฎาคม ๒๕๕๕[๑] ราชกิจจานุเบกษาเล่ม ๑๒๙/ตอนที่ ๕๘ ก/หน้า ๑๖/๔ กรกฎาคม ๒๕๕๕